Publication: Magyar Közlöny
Issue: MK-2003-19 (Year: 2003, Number: 19)
Era: 1990-2004
Section: a 19/2003. (II. 25.) FVM rendelethez
Paragraph Index: 262

1. számú melléklet A NATO VÉDELMI TERVEZÕ BIZOTTSÁG (DPC) DÖNTÉSE NATO TÁMOGATÁS TÖRÖKORSZÁGNAK AZ ÉSZAK-ATLANTI SZERZÕDÉS 4. CIKKÉNEK KERETÉBEN A Prágai csúcstalálkozón a NATO szövetségesek elkötelezték magukat, hatékony cselekvéssel támogatják és segítik az ENSZ arra irányuló erõfeszítéseit, hogy elérje a BT 1441-es határozatának Irak általi teljes és azonnali, feltételek és megszorítások nélküli végrehajtását. Továbbra is ez marad az álláspontunk. Törökország 2003. február 10-én írt levelében az Északatlanti Szerzõdés 4. cikke értelmében konzultációt kezdeményezett. A Szerzõdés 4. cikke szerint „a Felek tanácskozni fognak egymással valahányszor bármelyikük véleménye szerint a Felek egyikének területi épségét, politikai függetlenségét vagy biztonságát veszély fenyegeti.” Mindezek tükrében a szövetségesek megkezdték a konzultációkat. A fenti konzultációk részeként a Katonai Bizottság elnöke 2003. február 10-én tájékoztatást adott az Északatlanti Tanácsnak, értékelte Törökország potenciális fenyegetettségét és tájékoztatást adott a Törökország védelmének megerõsítéséhez szükséges tervezési követelményekrõl, beleértve az ezzel kapcsolatos idõrendet is. Ebben az összefüggésben a Védelmi Tervezõ Bizottság: — nyugtázza, hogy Törökország konzultációkat kezdeményezett az Észak-atlanti Szerzõdés 4. cikke keretében; — nyugtázza, hogy valamennyi szövetséges megerõsítette elhatározottságát arra, hogy teljesítse Törökország felé valamennyi, az Észak-atlanti Szerzõdés szövegébõl és szellemiségébõl származó kötelezettségét; 2003/19. szám — emlékeztet az Észak-atlanti Szerzõdés 1. cikkének elõírásaira, különös tekintettel a szövetségesek az irányú vállalására, hogy nemzetközi kapcsolataikban tartózkodnak az erõ oly módon való használatától vagy az azzal való fenyegetéstõl, amely nincs összhangban az Egyesült Nemzetek Szervezetének célkitûzéseivel; — nyugtázza a szövetségesek Törökország támogatása érdekében tett lépéseit; — egyetért azzal, hogy a török kérés következményeként a NATO Katonai Hatóságai adjanak katonai értékelést a Védelmi Tervezõ Bizottságnak az alábbi lehetséges missziók megvalósíthatóságáról, következményeirõl és idõrendjérõl;

Source: https://magyarkozlony.hu/hivatalos-lapok/4ab8208ed3797fd663ba21d80429b42638769941/dokumentumok/3c20d0183e0dd49111fc68bd644319f19a26a4f3/letoltes